แบบฟอร์มการเขียนนวัตกรรม

1. ชื่อนวัตกรรม
2. ประเภทนวัตกรรม
3. รายชื่อทีมพัฒนานวัตกรรม
4. ชื่อหน่วยงาน
5. บทนำ
6. วัตถุประสงค์
7. วิธีการพัฒนานวัตกรรม(สภาพก่อนพัฒนา การพัฒนา)
8. การทดสอบประสิทธิภาพของนวัตกรรม
9. ประโยชน์ / การนำไปใช้ / ผลสำเร็จของนวัตกรรม

บทคัดย่อ

การศึกษาเชิงปฏิบัติแบบการมีส่วนร่วมนี้ เพื่อศึกษารูปแบบการดำเนินงานศูนย์เรียนรู้การส่งเสริมพัฒนาการในศูนย์พัฒนาเด็กเล็ก เลือกกลุ่มตัวอย่างแบบเจาะจง ได้แก่มารดา หรือผู้ปกครองเด็กอายุ3-5 ปีที่เรียนอยู่ในศูนย์พัฒนาเด็กเล็กบ้านค้อ ครู และคณะกรรมการพัฒนาศูนย์พัฒนาเด็กเล็กบ้านค้อ จำนวน 60 คน เครื่องมือที่ใช้ในการศึกษาเป็นแบบสอบถาม **จำนวน 4 ส่วน** และเก็บข้อมูลจากการฝึกปฏิบัติในการคัดกรองพัฒนาการและความฉลาดทางอารมณ์ของครูผู้ดูแลเด็ก วิเคราะห์ข้อมูล ด้วยสถิติ ความถี่ ร้อยละ

ผลการศึกษารูปแบบการดำเนินงานศูนย์เรียนรู้การส่งเสริมพัฒนาการในศูนย์พัฒนาเด็กเล็ก พบว่าการมีส่วนร่วมในการดำเนินงานส่งเสริมพัฒนาการในศูนย์พัฒนาเด็กเล็กของมารดา หรือผู้ปกครองและภาคีเครือข่าย มีส่วนร่วมในการร่วมคิดและตัดสินใจระดับมากและมากที่สุด ร้อยละ 75.0 การเข้าร่วมในการดำเนินการของแผนและโครงการพัฒนาดำเนินงานระดับมากและมากที่สุด ร้อยละ 80.0 การเข้าร่วมในการ ร่วมในการรับผลประโยชน์จากการพัฒนา ระดับมากและมากที่สุด ร้อยละ 86.7

ระดับความรู้ในการส่งเสริมพัฒนาการเด็ก 3-5 ปีของมารดาและผู้ปกครอง ก่อนการอบรมพบว่าระดับมากและมากที่สุด ร้อยละ 25.0 หลังการอบรม ระดับมากและมากที่สุด ร้อยละ75.0

พฤติกรรมการส่งเสริมพัฒนาการเด็กอายุ3-5 ปีของมารดาและผู้ปกครองกลุ่มอายุ 2 ปี7 เดือน - 3 ป**ี**, 3 ปี1 เดือน- 3 ปี 5 เดือน, 3 ปี6 เดือน, 3 ปี7 เดือน-4ปี, 4ปี1เดือน-4ปี6 และ 4 ปี7 เดือน-5ปี พบว่าความถี่ในการส่งเสริมพัฒนาการทุกวันเพิ่มขึ้นทุกกลุ่มอายุและมีพัฒนาการสมวัยส่วนใหญ่มีแนวโน้มลดลง อันเนื่องมาจากมาดาและผู้ปกครองมีความเข้าใจวิธีการประเมินมากขึ้นทำให้สามารถค้นพบความผิดปกติได้มากขึ้น

ผลการฝึกทักษะการคัดกรองพัฒนาการ และความฉลาดทางอารมณ์ ด้าน ดี เก่ง สุข เด็กอายุ 3-5 ปี ทุกคน โดยครูผู้ดูแลเด็ก พบว่า ครูผู้ดูแลเด็กสามารถคัดกรองพัฒนาการได้ถูกต้องร้อยละ77.50 โดยยังพบปัญหาการนับอายุเด็ก การใช้คำสั่ง และการแปลผล ส่วนการประเมินความฉลาดทางอารมณ์พบว่าครูทุกคนสามารถประเมินได้ถูกต้อง

ชื่อผลงาน เด็กปฐมวัย เก่ง ดี มีสุข ด้วยศูนย์เรียนรู้การส่งเสริมพัฒนาการในศูนย์พัฒนาเด็กเล็ก

ผู้วิจัย นางสายรุ้ง วงศ์ศิริ, นางรุ่งรัชฏา อันสงคราม

1. บทนำ

เด็กปฐมวัย คือ เด็กที่มีอายุ 2 ถึง 5 ปีการอบรมเลี้ยงดูเด็กปฐมวัยมีความสำคัญอย่างมากเนื่องจากเด็กวัยนี้ต้องการเรียนรู้ ในสิ่งแวดล้อมรอบๆตัว ผ่านประสาทสัมผัสทั้ง 5 ด้าน จากบิดา มารดา คนรอบข้างและสิ่งแวดล้อม ซึ่งจะส่งผลให้เกิดพัฒนาการที่เป็นรากฐานของ บุคลิกภาพ อุปนิสัย และการเจริญเติบโตทั้งทางร่างกายและจิตใจ สมอง สติปัญญา ความสามารถ การอบรมปลูกฝังสร้างเสริมพัฒนาการทุกด้านให้แก่เด็กปฐมวัยได้เจริญเติบโตเต็มศักยภาพในช่วงอายุนี้ จะเป็นรากฐานที่ดีที่จะให้เขาเติบโตเป็นเยาวชนและพลเมืองที่ดี เฉลียวฉลาด คิดเป็น ทำเป็น และมีความสุข จากข้อมูล ของกระทรวงมหาดไทย เดือนธันวาคม 2554 พบว่า มีประชากรในช่วงอายุ0 - 5 ปีจำนวน 4,624,060 คน โดยใน ช่วงอายุ 0-2 ปีจะอยู่ในความดูแลของครอบครัวเป็นส่วนใหญ่และเมื่อเข้าสู่ช่วงอายุ3-5 ปีจะส่งเข้าสถานรับเลี้ยง เด็กปฐมวัยต่างๆเช่น โรงเรียนอนุบาล หรือศูนย์พัฒนาเด็กเล็ก และจากปัญหาทางสังคม เศรษฐกิจ ที่ทำให้มารดา หรือผู้ปกครองต้องทำงานนอกบ้าน เด็กกลุ่มนี้จึงถูกส่งให้ไปอยู่ที่ศูนย์พัฒนาเด็กเล็กในชุมชน ทำให้ไม่ได้ดูแลบุตรหลานอย่างใกล้ใกล้ชิด และขาดองค์ความรู้ในการเลี้ยงดูและส่งเสริมพัฒนาการ โดยพบว่าเด็กอายุ 0-5 ปี มีพัฒนาการสมวัย ร้อยละ 98.79 เกินเป้าหมายร้อยละ 85 จากการคัดกรองพัฒนาการตามกลุ่มอายุ (ผลการคัดกรองตั้งแต่วันที่ 4-8 กรกฎาคม 2559) พบเด็กอายุ 9 ,18 ,30 ,42 เดือนมีพัฒนาการสงสัยล่าช้า ร้อยละ 23.30 เป้าหมายร้อยละ 20 เด็กสงสัยพัฒนาการล่าช้าได้รับการติดตามกระตุ้นร้อยละ 55.99 และหลังได้รับการ กระตุ้นเด็กมีพัฒนาการสมวัยร้อยละ 94.36 พบเด็กพัฒนาการล่าช้า ร้อยละ 5.64 แบ่งเป็นพัฒนาการ ล่าช้าด้านการใช้ภาษา (EL) ร้อยละ 52.25 ด้านกล้ามเนื้อมัดเล็กและสติปัญญา (FM) ร้อยละ 47.1 ด้านการ เข้าใจภาษา (RL) ร้อยละ 47.02 ด้านการเคลื่อนไหว (GM) ร้อยละ 34.62 และด้านการช่วยเหลือตนเอง (PS) ร้อยละ 31.88 (รายงานการตรวจราชการ จังหวัดกาฬสินธุ์ รอบที่ 2 ปี 2559) และใน ปี 2560-2561 พบว่าเด็กปฐมวัยได้รับการคัดกรอง ร้อยละ 89.66 และ15.56, สงสัยพัฒนาการล่าช้า ร้อยละ 21.42 และ27.06, มีพัฒนาการสมวัย 95.60 และ 91.01 ซึ่งจะเห็นว่าร้อยละของความครอบคลุมการคัดกรองยังต่ำกว่าเป้าหมาย (รายงานการตรวจราชการ จังหวัดกาฬสินธุ์ ปี2559-2561)

ด้วยเหตุผลดังกล่าว การดำเนินงานสร้างศูนย์เรียนรู้การส่งเสริมพัฒนาการเด็กอายุ3-5 ปี ในศูนย์พัฒนาเด็กเล็ก โดยอาศัยภาคีเครือข่ายที่เกี่ยวร่วมดำเนินการ มุ่งหวังให้มารดา ผู้ปกครอง และคนในชุมชนได้ระดมความคิดเห็น, ทรัพยากร และสามารถจัดกิจกรรมเพื่อเฝ้าระวังและส่งเสริมพัฒนาการตามบริบทได้อย่างเข็มแข็ง ยั่งยืนต่อไป

**2. วัตถุประสงค์**

1. เพื่อศึกษารูปแบบการดำเนินงานศูนย์เรียนรู้การส่งเสริมพัฒนาการในศูนย์พัฒนาเด็กเล็ก
2. เพื่อศึกษาระดับความรู้ในการส่งเสริมพัฒนาการเด็ก 3-5 ปีปีของมารดาและผู้ปกครอง
3. เพื่อศึกษาพฤติกรรมการส่งเสริมพัฒนาการเด็ก 3-5 ปีของมารดาและผู้ปกครอง
4. เพื่อศึกษาผลการคัดกรองพัฒนาการ และความฉลาดทางอารมณ์ EQ ด้าน ดี เก่ง สุข เด็กอายุ 3-5 ปีโดยครูผู้ดูแลเด็ก

**3. วิธีการศึกษา**

1. ประสานกับหน่วยงานที่เกี่ยวข้อง

2. ทบทวนทฤษฎี งานวิจัยที่เกี่ยวข้อง

3. **เครื่องมือที่ใช้ในการวิจัย**

การศึกษานี้เป็นการศึกษาเชิงปฏิบัติการแบบมีส่วนร่วม โดยศึกษาในมารดา/ผู้ปกครอง จำนวน 40 คน คณะกรรมการพัฒนาศูนย์พัฒนาเด็กเล็ก จำนวน 17 คน ครูผู้ดูแลเด็ก จำนวน 3 คน เก็บข้อมูลด้วยแบบสอบถาม **ประกอบด้วย 4 ส่วน** ได้แก่ ส่วนที่ 1 ข้อมูลทั่วไปของมารดาหรือผู้ปกครอง ครูและคณะกรรมการพัฒนาศูนย์พัฒนาเด็กเล็ก ส่วนที่ 2 แบบประเมินความรู้มารดา หรือผู้ปกครอง ครูผู้ดูแลเด็กก่อนและหลังการอบรม เป็นแบบกาถูก/ผิด จำนวน 30 ข้อ โดยมีเกณฑ์การให้คะแนน ดังนี้ ตอบถูกให้ 1 คะแนน ตอบผิดให้ 0 คะแนน จัดระดับความรู้เป็น 5 ระดับคือ น้อยที่สุด คะแนน 0-6 ระดับน้อย คะแนน 7-12 คะแนน ระดับปานกลาง คะแนน 13-18 คะแนน ระดับมาก คะแนน 19-24 ระดับมากที่สุด คะแนน 25- 30 ส่วนที่ 3 แบบสอบถามพฤติกรรมการส่งเสริมพัฒนาการของมารดาหรือผู้ปกครอง มี 5 ระดับ ได้แก่ ไม่ทำ, 1-3วัน/สัปดาห์, 2-3วัน/สัปดาห์, 4-6 วัน/สัปดาห์ และทุกวัน ส่วนที่ 4 แบบประเมินการมีส่วนร่วมในการดำเนินงานของภาคีเครือข่าย ใช้แนวคิดการมีส่วนร่วมของชุมชนโดย ยาดาฟ (Yadav, 1980, p. 87 ) ได้แก่ 1) การเข้าร่วมในการตัดสินใจตกลงใจ 2) การเข้าร่วมในการดำเนินการของแผนและโครงการพัฒนา 3) การเข้าร่วมในการติดตามประเมินผลโครงการและแผนงานของการพัฒนา 4) การเข้าร่วมในการรับผลประโยชน์จากการพัฒนา ส่วนที่ 5 แบบการฝึกคัดกรองพัฒนาการและความฉลาดทางอารมโดยครูผู้ดูแลเด็ก

**ประชากรและกลุ่มตัวอย่าง**

เลือกกลุ่มตัวอย่างแบบเจาะจง โดยกลุ่มตัวอย่างได้แก่มารดา/ผู้ปกครองเด็กอายุ ๓-๕ ปีของศูนย์พัฒนาเด็กเล็กบ้านค้อ ตำบลลำห้วยหลั ว อำเภอสมเด็จ จังหวัดกาฬสินธุ์ จำนวน 40 คน และครูผู้ดูแลเด็ก จำนวน 3 คน คณะกรรมการศูนย์พัฒนาเด็กเล็ก จำนวน 17 คน

**การวิเคราะห์ข้อมูล** สถิติที่ใช้เป็นพรรณนา ได้แก่ ความถี่ จำนวน และร้อยละ

4. แนวทางการดำเนินงาน

**1. สร้างกระแสทางสังคมและแสวงหาการมีส่วนร่วมจากภาคีเครือข่ายที่เกี่ยวข้อง**

1.1 ค้นหาความตองการในการส่งเสริมพัฒนาการเด็ก0-5 ปีของชุมชน

1.2 คืนข้อมูลและสภาพปัญหาแก่ภาคีเครือข่ายและร่วมวิเคราะห์หาแนวทางแก้ไขปัญหา

1.3 กำหนดประเด็นปัญหาและประกาศเป็นวาระตำบล

1.4 แต่งตั้งคณะทำงานและกำหนดบทบาทหน้าที่

1.5 ชี้แจงแนวทางการดำเนินงานและบันทึกลงนามร่วมกัน

**2. สร้างศูนย์เรียนรู้ส่งเสริมพัฒนาการและลานเล่นตามรอยพระยุคลบาทโดยใช้ภูมิปัญญาท้องถิ่นในชุมชน**

2.1 สร้างลานเล่นจัดหาอุปกรณ์, ของเล่นจากภูมิปัญญา,หนังสือนิทาน

2.2 นัดรวมกลุ่มเพื่อแลกเปลี่ยนเรียนรู้และกระตุ้นพัฒนาการร่วมกันแก่มารดาและผู้ปกครอง เดือนละ 1 ครั้ง โดยส่งเสริมการกอด กิน เล่น เล่า (ตามตารางการจัดกิจกรรม)

2.3 ปราชญ์สอนการทำของเล่นกระตุ้นพัฒนาการแก่มาดาและผู้ปกครอง

2.4 เรียนรู้ธรรมะกับการเลี้ยงลูกโดยพระครูเจ้าอาวาส 1 ครั้ง

**3. การจัดอบรมเชิงปฏิบัติการการใช้คู่มือ DSPM แก่มารดาและครูผู้ดูแลเด็ก**

3.1 จัดฐานเรียนรู้การประเมินและการกระตุ้นพัฒนาการตามคู่มือ DSPM ของผู้ปกครอง

3.2 ประเมินผลก่อนและหลังการอบรม

3.3 แบ่งกลุ่มฝึกทักษะการคัดกรองพัฒนาการ และความฉลาดทางอารมณ์ โดยมีเจ้าหน้าเป็นวิทยากรประจำกลุ่ม

**5. สรุปผลและถอดบทเรียน**

**5. ประโยชน์ที่คาดว่าจะได้รับ**

1. เกิดรูปแบบการดำเนินงานศูนย์เรียนรู้การส่งเสริมพัฒนาการในศูนย์พัฒนาเด็กเล็กที่เหมาะสมกับบริบทของชุมชน
2. มารดาและผู้ปกครองมีความรู้ ความเข้าใจสามารถเฝ้าระวังและส่งเสริมพัฒนาการบุตรหลานได้
3. ทราบพฤติกรรมการส่งเสริมพัฒนาการเด็ก 3-5 ปีของมารดาและผู้ปกครองเพื่อนำไปพัฒนากระบวนการจัดกิจกรรมเฝ้าระวังและส่งเสริมพัฒนาการให้มีประสิทธิภาพมากขึ้น
4. ครูผู้ดูแลเด็กมีทักษะในการคัดกรอง ส่งเสริมพัฒนาการ และความฉลาดทางอารมณ์ เด็กอายุ 3-5 ปี

**6. คำจำกัดความที่ใช้ในการวิจัย**

1. พัฒนาการ หมายถึง การเปลี่ยนแปลงหรือกระบวนการเปลี่ยนแปลง (process of change) ของมนุษย์ทุกส่วนที่ต่อเนื่องกันไป ตั้งแต่แรกเกิดจนตลอดชีวิต การเปลี่ยนแปลงนี้จะก้าวหน้าไปเรื่อยๆ เป็น ขั้นๆ จากระยะหนึ่งไปสู่อีกระยะหนึ่ง เป็นไปอย่างมีระเบียบแบบแผน มีขั้นตอน เกิดขึ้นอย่างต่อเนื่อง ทั้งใน ด้านเจริญเติบโต งอกงามและถดถอย และเป็นการเปลี่ยนแปลงที่เป็นผลรวมของวุฒิภาวะและประสบการณ์

2. การคัดกรองความฉลาดทางอารมณ์ หมายถึง การคัดกรองความฉลาดทางอารมณ์ โดยใช้แบบประเมินความฉลาดทางอารมณ์เด็กอายุ3-5 ปี ของกรมสุขภาพจิต

3. ภาคีเครือข่าย หมายถึง มารดา/ผู้ปกครองเด็กอายุ3-5 ปีที่เรียนในศูนย์พัฒนาเด็กเล็กบ้านค้อ ครู ผู้ดูแลเด็ก และคณะกรรมการศูนย์พัฒนาเด็กบ้านค้อ

4. การมีส่วนร่วมของภาคีเครือข่าย หมายถึง การมีส่วนร่วม โดยใช้แนวคิดการมีส่วนร่วมของชุมชนโดย ยาดาฟ (Yadav, 1980, p. 87 ) ได้แก่ 1) การเข้าร่วมในการตัดสินใจตกลงใจ 2) การเข้าร่วมในการดำเนินการของแผนและโครงการพัฒนา 3) การเข้าร่วมในการติดตามประเมินผลโครงการและแผนงานของการพัฒนา 4) การเข้าร่วมในการรับผลประโยชน์จากการพัฒนา

ขั้นที่ 1 การมีส่วนร่วมในการร่วมคิดและตัดสินใจ หมายถึง การมีส่วนร่วมในการคิดและตัดสินใจในการดำเนินโครงการ เช่น การรับทราบข้อมูลปัญหาด้านพัฒนาการของบุตรหลาน หรือการกำหนดนโยบายการทำงานของศูนย์พัฒนาเด็กเล็ก เช่น การกำหนดประเด็นปัญหา, การร่วมทำพันธะสัญญา

ขั้นที่ 2 การเข้าร่วมในการดำเนินการของแผนและโครงการพัฒนาดำเนินงาน หมายถึง การมีส่วนร่วมในการบริหารโครงการ เช่น การกำหนดกิจกรรม, การกำหนดผู้รับผิดชอบกิจกรรม,การกำหนดวิธีการประเมินผล,การเข้ารับอบรมความรู้โดยจนท., การจัดกลุ่มเรียนรู้กลุ่มแลกเปลี่ยนเรียนรู้ประจำเดือน, การสร้างลานเล่น, การเป็นวิทยากร,การบริจาคหรือสนับสนุนงบประมาณ การบริจาคเงิน แรงกาย อาหาร ของเล่น

ขั้นที่ 3 การเข้าร่วมในการติดตามประเมินผลโครงการและแผนงานของการพัฒนา หมายถึง การมีส่วนร่วมในการประเมินผลลัพธ์อย่างเป็นรูปธรรม พร้อมมีส่วนร่วมรับผิดชอบและตรวจสอบผลลัพธ์ที่เกิดขึ้น เช่น การร่วมประเมินผลลัพธ์ของโครงการ, การให้ข้อมูลแก่เจ้าหน้าที่

ขั้นที่ 4 การเข้าร่วมในการรับผลประโยชน์จากการพัฒนา **หมายถึง** การมีส่วนร่วมในการรับผลประโยชน์ที่เกิดจากโครงการ เช่น บุตรหลานได้รับการคัดกรองพัฒนาการ, การมีความรู้ในการส่งเสริมพัฒนาการบุตรหลาน, การใช้ลานเล่น

**7. ผลการศึกษา**

**ตารางที่ 1** จำนวนและร้อยละของกลุ่มที่ศึกษา จำแนกตามข้อมูลทั่วไป

|  |  |  |
| --- | --- | --- |
| **ข้อมูลทั่วไป** | **จำนวน** | **ร้อยละ** |
| **เพศ** |  |  |
| ชาย | 22 | 36.6 |
| หญิง | 38 | 63.3 |
| **อายุ (ปี)** |  |  |
| 23 - 33 | 9 | 15 |
| 34 - 43 | 25 | 41.6 |
| 44 - 54 | 18 | 30 |
| 55 - 65 | 8 | 13.3 |
| อายุสูงสุด 65 ปี ต่ำสุด 23 ปี อายุเฉลี่ย 44 ปี | | |

**ระดับการศึกษา**

|  |  |  |
| --- | --- | --- |
| ไม่ได้เรียน | 0 | 0.0 |
| ชั้นประถมศึกษา | 12 | 20 |
| ชั้นมัธยมศึกษาตอนต้น/ปวช. | 15 | 25 |
| ชั้นมัธยมศึกษาตอนปลาย/ปวส. | 19 | 31.6 |
| อนุปริญญา/ปวส. | 8 | 13.3 |
| ปริญญาตรี | 6 | 10 |
| ปริญญาโท | 0 | 0.0 |
|  |  |  |

1. เพศของมารดาหรือผู้ปกครอง ครู และคณะกรรมการพัฒนาศูนย์เด็กเล็กส่วนใหญ่เป็นเพศหญิง ร้อยละ 63.3 อายุมากสุด 34 – 43ปี ร้อยละ 41.60 รองลงมา 44 – 54 ปี ร้อยละ30.0หญิง และน้อยสุด 55 – 65 ปี ร้อยละ 13.3 ระดับการศึกษาชั้นมัธยมศึกษาตอนปลาย/ปวส. ร้อยละ 31.6 รองลงมาชั้นมัธยมศึกษาตอนต้น/ปวช.ร้อยละ 25.0 และน้อยสุดปริญญาตรี ร้อยละ10.0

ตอนที่ 2 การมีส่วนร่วมในการดำเนินงานส่งเสริมพัฒนาการในศูนย์พัฒนาเด็กเล็กของมารดาหรือผู้ปกครองและภาคีเครือข่าย

**ตารางที่ 2**  การมีส่วนร่วมในการดำเนินงานส่งเสริมพัฒนาการในศูนย์พัฒนาเด็กเล็กของมารดา หรือผู้ปกครองและภาคีเครือข่าย

|  |  |  |  |  |  |
| --- | --- | --- | --- | --- | --- |
| **เนื้อหา** | **ระดับการ**มีส่วนร่วม**ของ**มารดาหรือผู้ปกครองและภาคีเครือข่าย n=60 | | | | |
| **น้อยที่สุด** | **น้อย** | **ปานกลาง** | **มาก** | **มากที่สุด** |
| **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** |

|  |  |  |  |  |  |
| --- | --- | --- | --- | --- | --- |
| **การมีส่วนร่วมในการร่วมคิดและตัดสินใจ**  ท่านมีส่วนร่วมในการคิดและตัดสินใจในการดำเนินโครงการ เช่น การรับทราบข้อมูลปัญหาด้านพัฒนาการของบุตรหลาน หรือการกำหนดนโยบายการทำงานของศูนย์พัฒนาเด็กเล็ก เช่น การกำหนดประเด็นปัญหา, การร่วมทำพันธะสัญญา | 5.00  (3) | 8.33  (5) | 11.67  (7) | 35.00  (21) | 40.00  (24) |
| **การเข้าร่วมในการดำเนินการของแผนและโครงการพัฒนาดำเนินงาน**  ท่านมีส่วนร่วมในการบริหารโครงการ เช่น การกำหนดกิจกรรม, การกำหนดผู้รับผิดชอบกิจกรรม,การกำหนดวิธีการประเมินผล,การเข้ารับอบรมความรู้โดยจนท., การจัดกลุ่มเรียนรู้กลุ่มแลกเปลี่ยนเรียนรู้ประจำเดือน, การสร้างลานเล่น, การเป็นวิทยากร,การบริจาคหรือสนับสนุนงบประมาณ การบริจาคเงิน แรงกาย อาหาร หรือของเล่น | 3.33  (2) | 8.33  (5) | 8.33  (5) | 33.33  (20) | 46.67  (28) |
| **การเข้าร่วมในการติดตามประเมินผลโครงการและแผนงานของการพัฒนา**  ท่านมีส่วนร่วมในการประเมินผลลัพธ์อย่างเป็นรูปธรรม พร้อมมีส่วนร่วมรับผิดชอบและตรวจสอบผลลัพธ์ที่เกิดขึ้น เช่น การร่วมประเมินผลลัพธ์ของโครงการ, การให้ข้อมูลแก่เจ้าหน้าที่ | 6.67  (4) | 8.33  (5) | 13.3  (8) | 28.33  (17) | 43.33  (26) |
| **การเข้าร่วมในการรับผลประโยชน์จากการพัฒนา**  ท่านมีส่วนร่วมในการรับผลประโยชน์ที่เกิดจากโครงการ เช่น บุตรหลานได้รับการคัดกรองพัฒนาการ, การมีความรู้ในการส่งเสริมพัฒนาการบุตรหลาน, การใช้ลานเล่น | 3.33  (2) | 5.00  (3) | 10.00  (3) | 25.00  (15) | 61.67  (37) |

2. การมีส่วนร่วมในการดำเนินงานส่งเสริมพัฒนาการในศูนย์พัฒนาเด็กเล็กของมารดา หรือผู้ปกครองและภาคีเครือข่าย พบว่าการมีส่วนร่วมในการร่วมคิดและตัดสินใจระดับมากและมากที่สุด ร้อยละ 75.00  **การเข้าร่วมในการดำเนินการของแผนและโครงการพัฒนาดำเนินงาน**ระดับมากและมากที่สุด **ร้อยละ 80.00 การเข้าร่วมในการติดตามประเมินผลโครงการและแผนงานของการพัฒนา** ระดับมากและมากที่สุด **ร้อยละ** 71.67 และ**การเข้าร่วมในการรับผลประโยชน์จากการพัฒนา** ระดับมากและมากที่สุด ร้อยละ **86.67**

**ตอนที่ 3 ความรู้ความเข้าเข้าใจในการส่งเสริมพัฒนาการเด็กอายุ3-5 ปี**

**ตารางที่ 3** ความรู้ความเข้าเข้าใจในการส่งเสริมพัฒนาการเด็กอายุ3-5 ปีของมารดาหรือผู้ปกครอง

|  |  |  |  |  |
| --- | --- | --- | --- | --- |
| **ระดับการ**ความรู้ความเข้าใจก่อนการอบรม | | | | |
| **น้อยที่สุด** | **น้อย** | **ปานกลาง** | **มาก** | **มากที่สุด** |
| **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** |

22.50 17.50 35.00 15.00 10.00

(9) (7) (14) (6) (4)

3. ความรู้ความเข้าเข้าใจในการส่งเสริมพัฒนาการเด็กอายุ3-5 ปี ของมารดาหรือผู้ปกครอง ก่อนการอบรมพบว่ามากสุดอยู่ในระดับปานกลางร้อยละ 35.0 รองลงมาระดับน้อย ร้อยละ 17.50 และน้อยสุดระดับมากที่สุด ร้อยละ10.00

**ตารางที่ 4** ความรู้ความเข้าเข้าใจในการส่งเสริมพัฒนาการเด็กอายุ3-5 ปีของมารดาหรือผู้ปกครอง

|  |  |  |  |  |
| --- | --- | --- | --- | --- |
| **ระดับการ**ความรู้ความเข้าใจหลังการอบรม | | | | |
| **น้อยที่สุด** | **น้อย** | **ปานกลาง** | **มาก** | **มากที่สุด** |
| **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** |

5.00 7.50 12.50 30.00 45.00

(2) (3) (5) (12) (18)

4. ความรู้ความเข้าเข้าใจในการส่งเสริมพัฒนาการเด็กอายุ3-5 ปี ของมารดาหรือผู้ปกครอง หลังการอบรมพบว่ามากสุดอยู่ในระดับมากที่สุดร้อยละ 45.00 รองลงมาระดับมาก ร้อยละ 30.00 และน้อยสุดระดับน้อยและน้อยที่สุด ร้อยละ7.50 และ5.00 ตามลำดับ

ตอนที่ 4 พฤติกรรมการส่งเสริมพัฒนาการเด็กอายุ3-5 ปีของมารดาและผู้ปกครอง (เก็บข้อมูลหลังอบรมการใช้เครื่องมือ 1 เดือนต่อเนื่อง จำนวน 4 เดือน)

**ตารางที่ 5** จำนวนและร้อยละ จำแนกตามกลุ่มอายุเด็กอายุ 3-5 ปี

|  |  |  |  |  |
| --- | --- | --- | --- | --- |
| **กลุ่มอายุ** | | | | |
| 2 ปี7 เดือน  - 3 ป**ี** | 3 ปี1 เดือน  - 3 ปี5 เดือน | 3 ปี6 เดือน | 3 ปี7 เดือน  - 4 ป**ี** | 4 ปี1 เดือน 4 ปี7 เดือน-  - 4 ปี6 เดือน 5 ปี |
| **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ**  **(จำนวน)** | **ร้อยละ ร้อยละ**  **(จำนวน) (จำนวน)** |

15.00 27.50 25.00 20.00 7.50 5.00

(6) (11) (10 ) (8) (3) (2)

5. เด็กอายุ3-5 ปี จำแนกตามกลุ่มอายุพบว่ามากสุดกลุ่มอายุ 3ปี 1เดือน-3 ปี5 เดือน ร้อยละ 27.50 รองลงมา 3 ปี 6 เดือน ร้อยละ 25.0 และน้อยสุดกลุ่มอายุ 4ปี7เดือน-5ปี ร้อยละ5.0

ตารางที่ 6 พฤติกรรมการส่งเสริมพัฒนาการเด็กอายุ3-5 ปีของมารดาและผู้ปกครอง

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| กลุ่มอายุ | เดือนที่ 1 | | | | | | | เดือนที่ 2 | | | | | | |
| ความถี่ของพฤติกรรมการส่งเสริมพัฒนาการเด็ก | | | | | ผลการประเมิน | | ความถี่ของพฤติกรรมการส่งเสริมพัฒนาการเด็ก | | | | | ผลการประเมิน | |
| ทุกวัน  ร้อยละ  (จำนวน) | 4-6วัน/สัปดาห์  ร้อยละ  (จำนวน) | 2-3วัน/สัปดาห์  ร้อยละ  (จำนวน) | 1-3วัน/สัปดาห์  ร้อยละ  (จำนวน) | ไม่ได้ทำ  ร้อยละ  (จำนวน) | ผ่าน  ร้อยละ  (จำนวน) | ไม่ผ่าน  ร้อยละ  (จำนวน) | ทุกวัน  ร้อยละ  (จำนวน) | 4-6วัน/สัปดาห์  ร้อยละ  (จำนวน) | 2-3วัน/สัปดาห์  ร้อยละ  (จำนวน) | 1-3วัน/สัปดาห์  ร้อยละ  (จำนวน) | ไม่ได้ทำ  ร้อยละ  (จำนวน) | ผ่าน  ร้อยละ  (จำนวน) | ไม่ผ่าน  ร้อยละ  (จำนวน) |
| 2 ปี7 เดือน - 3 ป**ี**  (n=6) | 16.67  (1) | 16.67  (1) | 33.33  (2) | 33.33  (2) | 0  (0) | 100.00  (6) | 16.67  (1) | 33.33  (2) | 50.00  (3) | 16.67  (1) | 0  (0) | 0  (0) | 83.33  (5) | 16.67  (1) |
| 3 ปี1 เดือน - 3 ปี 5 เดือน  (n=11) | 36.36  (4) | 27.27  (3) | 9.09  (1) | 18.18  (2) | 0  (0) | 81.81  (9) | 27.27  (3) | 45.45  (5) | 36.36  (4) | 18.18  (2) | 0  (0) | 0  (0) | 81.81  (9) | 18.18  (2) |
| 3 ปี6 เดือน  (n=10) | 20.00  (2) | 10.00  (1) | 30.00  3 | 20.00  (2) | 10.00  (1) | 70.00  (7) | 30.00  (3) | 30.00  3 | 20.00  2 | 20.00  2 | 0  (0) | 0  (0) | 70.00  (7) | 30.00  (3) |
| 3 ปี7 เดือน - 4 ป**ี**  (n=8) | 12.50  (1) | 25.00  (2) | 25.00  (2) | 37.50  3 | 0  (0) | 87.50  (7) | 12.50  (1) | 37.50  3 | 25.0  2 | 25.0  2 | 12.5  1 | 0  (0) | 87.5  (7) | 12.5  (1) |
| 4ปี1เดือน-4ปี6เดือน(n=3) | 33.33  (1) | 66.67  (2) | 0  (0) | 0  (0) | 0  (0) | 100.0  (3) | 0  (0) | 100.00  3 | 0  (0) | 0  (0) | 0  (0) | 0  (0) | 100.00  (3) | 0  (0) |
| 4ปี7เดือน-5ปี  n=(2) | 100.00  (2) | 0  (0) | 0  (0) | 0  (0) | 0  (0) | 100.00  (2) | 0  (0) | 100.00  (2) | 0  (0) | 0  (0) | 0  (0) | 0  (0) | 100.00  (2) | 0  (0) |

ตารางที่ 7 พฤติกรรมการส่งเสริมพัฒนาการเด็กอายุ3-5 ปีของมารดาและผู้ปกครอง

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| กลุ่มอายุ | เดือนที่ 3 | | | | | | | เดือนที่ 4 | | | | | | |
| ความถี่ของพฤติกรรมการส่งเสริมพัฒนาการเด็ก | | | | | ผลการประเมิน | | ความถี่ของพฤติกรรมการส่งเสริมพัฒนาการเด็ก | | | | | ผลการประเมิน | |
| ทุกวัน  ร้อยละ  (จำนวน) | 4-6วัน/สัปดาห์  ร้อยละ  (จำนวน) | 2-3วัน/สัปดาห์  ร้อยละ  (จำนวน) | 1-3วัน/สัปดาห์  ร้อยละ  (จำนวน) | ไม่ได้ทำ  ร้อยละ  (จำนวน) | ผ่าน  ร้อยละ  (จำนวน) | ไม่ผ่าน  ร้อยละ  (จำนวน) | ทุกวัน  ร้อยละ  (จำนวน) | 4-6วัน/สัปดาห์  ร้อยละ  (จำนวน) | 2-3วัน/สัปดาห์  ร้อยละ  (จำนวน) | 1-3วัน/สัปดาห์  ร้อยละ  (จำนวน) | ไม่ได้ทำ  ร้อยละ  (จำนวน) | ผ่าน  ร้อยละ  (จำนวน) | ไม่ผ่าน  ร้อยละ  (จำนวน) |
| 2 ปี7 เดือน - 3 ป**ี**  (n=6) | 33.33  (2) | 50.00  (3) | 16.67  (1) | 0  (0) | 0  (0) | 83.33  5 | 16.67  (1) | 83.33  5 | 16.67  (1) | 0  (0) | 0  (0) | 0  (0) | 83.33  5 | 16.67  (1) |
| 3 ปี1 เดือน - 3 ปี 5 เดือน  (n=11) | 63.63  (7) | 27.27  (3) | 9.09  (1) | 9.09  (1) | 0  (0) | 81.81  (9) | 18.18  (2) | 72.72  (8) | 36.36  (4) | 27.27  (3) | 18.18  (2) | 0  (0) | 81.81  (9) | 18.18  (2) |
| 3 ปี6 เดือน  (n=10) | 70.00  (7) | 20.000  (2) | 0  (0) | 0  (0) | 10.00  (1) | 80.00  8 | 20.00  (2) | 70.00  (7) | 30.00  (3) | 0  (0) | 0  (0) | 0  (0) | 80.00  8 | 20.00  (2) |
| 3 ปี7 เดือน - 4 ป**ี**  (n=8) | 62.50  (5) | 25.00  (2) | 12.50  (1) | 0  (0) | 0  (0) | 100.0  (8) | 0  (0) | 87.50  (7) | 37.50  3 | 12.50  (1) | 0  (0) | 0  (0) | 100.0  (8) | 0  (0) |
| 4ปี1เดือน-4ปี6เดือน(n=3) | 66.67  (2) | 33.33  (1) | 0  (0) | 0  (0) | 0  (0) | 66.67  (2) | 33.33  (1) | 66.67  (2) | 33.33  (1) | 0  (0) | 0  (0) | 0  (0) | 66.67  (2) | 33.33  (1) |
| 4ปี7เดือน-5ปี  n=(2) | 50.00  (1) | 50.00  (1) | 0  (0) | 0  (0) | 0  (0) | 100.0  (2) | 0  (0) | 100.0  (2) | 0  (0) | 0  (0) | 0  (0) | 0  (0) | 100.0  (2) | 0  (0) |

ตารางที่ 8 สรุปความถี่ในการส่งเสริมพฤติกรรมในเด็กแต่ละกลุ่มอายุ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| กลุ่มอายุ | เดือนที่ 1 | | | | | เดือนที่ 2 | | | | |
| ความถี่ในการส่งเสริมพัฒนาการ | | | | | ความถี่ในการส่งเสริมพัฒนาการ | | | | |
| ไม่ได้ทำ | 1-3วัน/สัปดาห์ | 2-3วัน/สัปดาห์ | 4-6วัน/สัปดาห์ | ทุกวัน | ไม่ได้ทำ | 1-3วัน/สัปดาห์ | 2-3วัน/สัปดาห์ | 4-6วัน/สัปดาห์ | ทุกวัน |
| 2 ปี7 เดือน - 3 ปี |  | **√** | **√** |  |  |  |  |  | **√** |  |
| 3 ปี1 เดือน - 3 ปี5 เดือน |  |  | **√** |  |  |  |  |  |  | **√** |
| 3 ปี6 เดือน |  |  | **√** |  |  |  |  |  |  | **√** |
| 3 ปี7 เดือน-4ปี |  | **√** |  |  |  |  |  |  |  | **√** |
| 4 ปี1 เดือน-4ปี6เดือน |  |  |  | **√** |  |  |  |  |  | **√** |
| 4 ปี7 เดือน-5ปี |  |  |  |  | **√** |  |  |  |  | **√** |

ตารางที่ 9 สรุปความถี่ในการส่งเสริมพฤติกรรมในเด็กแต่ละกลุ่มอายุ

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| กลุ่มอายุ | เดือนที่ 3 | | | | | เดือนที่ 4 | | | | |
| ความถี่ในการส่งเสริมพัฒนาการ | | | | | ความถี่ในการส่งเสริมพัฒนาการ | | | | |
| ไม่ได้ทำ | 1-3วัน/สัปดาห์ | 2-3วัน/สัปดาห์ | 4-6วัน/สัปดาห์ | ทุกวัน | ไม่ได้ทำ | 1-3วัน/สัปดาห์ | 2-3วัน/สัปดาห์ | 4-6วัน/สัปดาห์ | ทุกวัน |
| 2 ปี7 เดือน - 3 ปี |  |  |  | **√** |  |  |  |  |  | **√** |
| 3 ปี1 เดือน - 3 ปี5 เดือน |  |  |  |  | **√** |  |  |  |  | **√** |
| 3 ปี6 เดือน |  |  |  |  | **√** |  |  |  |  | **√** |
| 3 ปี7 เดือน-4ปี |  |  |  |  | **√** |  |  |  |  | **√** |
| 4 ปี1 เดือน-4ปี6เดือน |  |  |  |  | **√** |  |  |  |  | **√** |
| 4 ปี7 เดือน-5ปี |  |  |  |  | **√** |  |  |  |  | **√** |

1. ความถี่ในการส่งเสริมพฤติกรรมในเด็กแต่ละกลุ่มอายุ พบว่า เดือนที่ กลุ่มอายุ4 ปี7 เดือน-5ปี ที่ผู้ปกครองมีการส่งเสริมพัฒนาการทุกวัน เดือนที่ 2

มีการส่งเสริมพัฒนาการทุกวัน ยกเว้น กลุ่มอายุ 2 ปี7 เดือน - 3 ปี เดือนที่ 3 มีการส่งเสริมพัฒนาการทุกวัน ยกเว้น กลุ่มอายุ 2 ปี7 เดือน - 3 ปี และ

เดือนที่ 4 ทุกลุ่มอายุมีการส่งเสริมพัฒนาการทุกวัน

ตารางที่ 10 ผลการคัดกรองพัฒนาการเด็กอายุ 3-5 ปี โดยมารดาหรือผู้ปกครอง

|  |  |  |  |  |
| --- | --- | --- | --- | --- |
| เด็กอายุ 3-5 ปีพัฒนาการสมวัย | | | | |
| กลุ่มอายุ | เดือนที่ 1  ร้อยละ | เดือนที่2  ร้อยละ | เดือนที่ 3  ร้อยละ | เดือนที่ 4  ร้อยละ |
| 2 ปี7 เดือน - 3 ปี | 100.00 | 83.33 | 83.33 | 83.33 |
| 3 ปี1 เดือน - 3 ปี5 เดือน | 81.81 | 81.81 | 81.81 | 81.81 |
| 3 ปี6 เดือน | 70.00 | 70.00 | 80.00 | 80.00 |
| 3 ปี7 เดือน-4ปี | 87.50 | 87.50 | 100.00 | 100.00 |
| 4 ปี1 เดือน-4ปี6เดือน | 100.00 | 100.0 | 66.67 | 66.67 |
| 4 ปี7 เดือน-5ปี | 100.00 | 100.00 | 100.00 | 100.00 |

7. ผลการคัดกรองพัฒนาการเด็กอายุ 3-5 ปี โดยมารดา หรือผู้ปกครองพบร้อยละของพัฒนาการสมวัย กลุ่มอายุ2 ปี7 เดือน - 3 ปี ร้อยละของพัฒนาการสมวัยลดลง กลุ่มอายุ 3 ปี1 เดือน - 3 ปี5 เดือน ร้อยละของพัฒนาการสมวัยคงที่ กลุ่มอายุ 3 ปี6 เดือน ร้อยละของพัฒนาการสมวัยเพิ่มขึ้น กลุ่มอายุ 4 ปี1 เดือน-4ปี6เดือน ร้อยละของพัฒนาการสมวัยลดลง และกลุ่มอายุ 4 ปี7 เดือน-5ปี ร้อยละของพัฒนาการสมวัยคงที่

ตอนที่ 5 ผลการฝึกทักษะการคัดกรองพัฒนาการและความฉลาดทางอารมณ์โดยครูผู้ดูแลเด็ก

ตารางที่ 11 ผลการฝึกทักษะการคัดกรองพัฒนาการและความฉลาดทางอารมณ์โดยครูผู้ดูแลเด็ก

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| พัฒนาการสมวัยรายด้าน | | | | | ผลการประเมิน | | นัดประเมินซ้ำ 1 เดือน | ผลการประเมินทักษะครูผู้ดูแล | |
| GM  ร้อยละ  จำนวน | FM  ร้อยละ  จำนวน | RL  ร้อยละ  จำนวน | EL  ร้อยละ  จำนวน | PS  ร้อยละ  จำนวน | สมวัย  ร้อยละ  จำนวน | สงสัยล่าช้า  ร้อยละ  จำนวน | ร้อยละ  จำนวน | ถูกต้อง  ร้อยละ  จำนวน | ไม่ถูกต้อง  ร้อยละ  จำนวน |
| 92.50  (37) | 85.00  (34) | 85.00  (34) | 95.00  (38) | 97.50  (39) | 77.50  (31) | 22.50  (9) | 22.50  (9) | 77.50  (31) | 22.50  (9) |

8. ผลการฝึกทักษะการคัดกรองพัฒนาการโดยใช้เครื่องมือ DSPM โดยครูผู้ดูแลเด็กพบว่า ครูผู้ดูแลเด็กสามารถคัดกรองได้ถูกต้อง ร้อยละ 77.5 และพบว่าพัฒนาการเด็ก3-5 ปี ปกติมากสุดด้านพัฒนาการด้านการช่วยเหลือตนเองและสังคม ร้อยละ97.50 รองลงมาพัฒนาการด้านการใช้ภาษา ร้อยละ 95.50, พัฒนาการด้านการเคลื่อนไหว ร้อยละ 92.50,พัฒนาการด้านกล้ามเนื้อมัดเล็กและสติปัญญาและพัฒนาการด้านการเข้าใจภาษา ร้อยละ85.00 เท่ากัน

ตารางที่ 12 ผลการฝึกทักษะการคัดกรองความฉลาดทางอารมณ์ (EQ) โดยครูผู้ดูแลเด็ก

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| องค์ประกอบความฉลาดทางอารมณ์ | | | | | | | | | สรุปผลการคัดกรองทุกด้าน | | | ส่งต่อ  รพ.สต.(คน) | ถูกต้อง  ร้อยละ  (จำนวน) | ไม่ถูกต้อง  ร้อยละ  (จำนวน) |
| ด้านดี | | | ด้านเก่ง | | | ด้านสุข | | | ต่ำกว่าเกณฑ์  ร้อยละ  จำนวน | ปกติ  ร้อยละ  จำนวน | สูงกว่าเกณฑ์  ร้อยละ  จำนวน | 9 | 100.00  (40) | 0  (0) |
| ต่ำกว่าเกณฑ์  ร้อยละ  จำนวน | ปกติ  ร้อยละ  จำนวน | สูงกว่าเกณฑ์  ร้อยละ  จำนวน | ต่ำกว่าเกณฑ์  ร้อยละ  จำนวน | ปกติ  ร้อยละ  จำนวน | สูงกว่าเกณฑ์  ร้อยละ  จำนวน | ต่ำกว่าเกณฑ์  ร้อยละ  จำนวน | ปกติ  ร้อยละ  จำนวน | สูงกว่าเกณฑ์  ร้อยละ  จำนวน | 22.50  (9) | 77.50  (31) | 0  (0) |
| 7.50  (3) | 92.50  (37) | 0  (0) | 10.00  (4) | 90.00  (36) | 0  (0) | 5.00  (2) | 95.00  (38) | 0  (0) |

9. ผลการคัดกรองความฉลาดทางอารมณ์(EQ) พบว่าด้านดีปกติมากสุด ร้อยละ 92.50 รองลงมา ต่ำกว่าเกณฑ์ ร้อยละ7.50 ไม่พบระดับสูงกว่าเกณฑ์

ด้านเก่งพบว่ามากสุด ระดับปกติ ร้อยละ 90.00 รองลงมาต่ำกว่าเกณฑ์ ร้อยละ 10.00 ไม่พบระดับสูงกว่าเกณฑ์ และด้านสุขพบว่ามากสุดระดับปกติ ร้อยละ 95.00 รองลงมา ต่ำกว่าเกณฑ์ ร้อยละ5.00 ไม่พบระดับสูงกว่าเกณฑ์

**9. อภิปรายผล**

**วัตถุประสงค์ของการศึกษาข้อที่ 1** ศึกษารูปแบบการดำเนินงานศูนย์เรียนรู้การส่งเสริมพัฒนาการในศูนย์พัฒนาเด็กเล็ก พบว่าการจัดตั้งศูนย์เรียนรู้ในการส่งเสริมพัฒนาการ กิจกรรม ประกอบด้วย1) สร้างลานเล่นตามรอยพระยุคลบาทและศูนย์เรียนรู้ส่งเสริมพัฒนาการโดยใช้ภูมิปัญญาท้องถิ่นในชุมชน 2) การสร้างกระแสทางสังคมและแสวงหาการมีส่วนร่วมจากภาคีเครือข่ายที่เกี่ยวข้อง 3) การจัดอบรมเชิงปฏิบัติการการใช้คู่มือ DSPM แก่มารดาและครูผู้ดูแลเด็ก โดยเป็นการจัดกิจกรรมร่วมกันระหว่างเจ้าหน้าที่ และภาคีเครือข่ายในชุมชน ซึ่งส่วนใหญ่จะเน้นให้ภาคีเครือข่ายเข้ามามีบทบาทในการดำเนินกิจกรรม เช่นการสร้างลานเล่นในชุมชน, การสร้างของเล่นจากภูมิปัญญา, การพบปะเพื่อแลกเปลี่ยนเรียนรู้ตามประเด็นที่กำหนดในแต่ละเดือน ทำให้การเกิดการเรียนรู้ และความน่าสนใจ ความสนุกสนาน สังเกตได้จากจำนวนผู้เข้าร่วมกิจกรรมในแต่ละครั้ง มีการขับเคลื่อนการแก้ปัญหา โดยมีชุมชนเป็นเจ้าของ เกิดการบูรณาการความร่วมมือจากทั้งหน่วยงานราชการและประชาชน นอกจากนี้ยังก่อให้การรวมกลุ่มของคนในชุมชน ส่งเสริมความรัก ความสามัคคี และคืนสังคมที่อบอุ่น เอื้ออาทร เหมือนในอดีตที่ผ่านมา

**วัตถุประสงค์ข้อที่ 2** ศึกษาระดับความรู้ในการส่งเสริมพัฒนาการเด็ก 3-5 ปีของมารดาและผู้ปกครอง พบว่า ก่อนการอบรมพบว่าระดับมากและมากที่สุด ร้อยละ 25.0 หลังการอบรม ระดับมากและมากที่สุด ร้อยละ75.0

**วัตถุประสงค์ข้อที่ 3** พฤติกรรมการส่งเสริมพัฒนาการเด็กอายุ3-5 ปีของมารดาและผู้ปกครอง พบว่ามารดาหรือผู้ปกครองมีการส่งเสริมพัฒนาการแก่บุตรหลานทุกวันเพิ่มขึ้นทุกกลุ่มอายุ โดยพบว่าร้อยละการมีพัฒนาการสมวัยของเด็กทุกกลุ่มเพิ่มขึ้น ยกเว้น กลุ่มอายุ 4 ปี1 เดือน-4ปี6เดือนพบว่า ร้อยละของพัฒนาการสมวัยลดลง โดยจากการทวนสอบทักษะการประเมินพบว่าผู้ปกครองมีความรู้ ความเข้าใจเพิ่มมากขึ้นทำให้ค้นพบความผิดปกติได้มากขึ้น

**วัตถุประสงค์ข้อที่ 4** การฝึกทักษะการคัดกรองพัฒนาการ และความฉลาดทางอารมณ์ ด้าน ดี เก่ง สุข เด็กอายุ 3-5 ปี ทุกคน โดยครูผู้ดูแลเด็ก พบว่า ครูผู้ดูแลเด็กสามารถคัดกรองพัฒนาการ ร้อยละ77.50 โดยยังพบปัญหาการนับอายุเด็ก การใช้คำสั่ง และการแปลผล ส่วนการประเมินความฉลาดทางอารมณ์พบว่าครูทุกคนสามารถประเมินได้ถูกต้อง

**ปัจจัยแห่งความสำเร็จ**

1. ภาคีเครือข่ายให้ความร่วมมือในการดำเนินงาน
2. การเข้าถึงการจัดกิจกรรมในศูนย์เรียนรู้ง่าย เหมาะสมกับบริบท
3. มีแรงเสริมแรงภายในกลุ่มเรียนรู้ของมารดา และผู้ปกครอง
4. มีการบูรณาการผลงานและตัวชี้วัดร่วมกันกับศูนย์พัฒนาเด็กเล็ก เช่น การสร้างลานเล่น การนำเด็กเข้าร่วมกิจกรรมทางศาสนา และการทำของเล่นจากภูมิปัญญา
5. มารดา และผู้ปกครองสามารถซักถามปัญหา และข้อขัดข้องในการปฏิบัติกับเจ้าหน้าอย่างต่อเนื่อง จากการติดตามการจัดกลุ่มเรียนรู้ต่อเนื่อง 4 เดือน
6. มีทรัพยากรภายในชุมชน เช่นปราชญ์ชุมชน พระที่ประชาชนนับถือและเป็นที่ยึดเหนี่ยว

**ข้อเสนอแนะ**

1. ควรมีการติดตามการดำเนินงานและต่อยอดการพัฒนาอย่างต่อเนื่อง
2. การจัดกลุ่มในการฝึกทักษะการส่งเสริมพัฒนาการแก่มารดา และผู้ปกครอง ไม่ควรเป็นกลุ่มใหญ่ จะทำให้การเรียนรู้ได้ดีขึ้น
3. ควรมีการเสริมพลังแก่กลุ่มเป้าหมาย และชุมชนอย่างต่อเนื่อง
4. เพิ่มช่องทางการเข้าถึงความรู้แก่กลุ่มเป้าหมาย
5. เพิ่มช่องทางการสื่อสารระหว่างกลุ่ม และระหว่างเจ้าหน้าที่